અમદાવાદ: ગુજરાત યુનિવર્સિટીમાં MSW ડિપાર્ટમેન્ટમાં અભ્યાસ કરતી એક વિદ્યાર્થિનીને કો-ઓર્ડિનેટર દ્વારા માનસિક ત્રાસ આપવામાં આવતો હોવાની ફરિયાદ યુનિવર્સિટી પોલીસ સ્ટેશનમાં કરવામાં આવી છે. વિદ્યાર્થિની પ્રેગનન્ટ હોવાથી કો-ઓર્ડિનેટર દ્વારા એબોર્શન કરાવવા ઉપરાંત આવી રીતે પેટ લઇને યુનિવર્સિટીમાં નહીં આવવાનું કહેવામાં આવતું હોવાના આક્ષેપો ફરિયાદમાં કરાયા છે. વારંવારના આ પ્રકારના ત્રાસના કારણે તાજેતરમાં વિદ્યાર્થિની ડિપાર્ટમેન્ટમાં જ બેહોશ થઇને ઢળી પડતાં 108 બોલાવવી પડી હતી. આ ઘટના બાદ વિદ્યાર્થિનીએ પોલીસ ફરિયાદ કરી હતી.